cmeraki/wiki_en_hi huggingface dataset:
वंशीधर शुक्ल एक हिंदी और अवधी भाषा के कवि और स्वतंत्रता सेनानी व राजनेता थे।
इनके पिता छेदीलाल शुक्ल भी एक कवि थे। वंशीधर शुक्ल जी महात्मा गाँधी के आन्दोलन से भी भाग लिए। उत्तर प्रदेश के लखीमपुर खीरी विधान सभा से वें विधायक भी रहे। 
“ कदम-कदम बढायें जा खुशी के गीत गाये जा, ये जिंदगी है कौम की तू कौम पर लुटाए जा ” जैसी कालजयी रचना का सृजन करने वाले वंशीधर शुक्ल हैं। ‘उठो सोने वालों सबेरा हुआ है’, ‘उठ जाग मुसाफिर भोर भई’ इनकी अवधी में लिखी हुई पुस्तके हैं। हुजूर केरी रचनावली भी उत्तर प्रदेश हिन्दी संस्थान, लखनऊ से प्रकाशित हो चुकी है। 
लोक संस्कृति, लोक विश्वास, ग्रामीण प्रकृति परिवेश व ग्राम जीवन को प्रतिबिंबित करने वाले माँ वाणी के इस कुशल आराधक का जन्म उत्तर प्रदेश में लखीमपुर जिले के मन्यौरा गाँव में सन 1904 में हुआ था। माँ सरस्वती के जन्म दिवस बसंत पंचमी के दिन एक कृषक परिवार में जन्म लेने वाले वंशीधर नें माता सरस्वती की साधना को ही अपना लक्ष्य बना लिया। इनके पिता पं॰ छेदीलाल शुक्ल सीधे-सादे सरल ह्रदय के किसान थे जो अच्छे अल्हैत के रूप में विख्यात थे और आसपास के क्षेत्र में उन्हें आल्हा गायन के लिए बुलाया जाता था। वे नन्हें बंशीधर को भी अपने साथ ले जाया करते थे। पिता द्वारा ओजपूर्ण शैली में गाये जाने वाले आल्हा को बंशीधर मंत्रमुग्ध होकर सुना करते थे। सामाजिक सरोकारों से बंशीधर के लगाव के पीछे उनके बचपन के परिवेश का बहुत बड़ा हाथ था। सन 1919 में पं॰ छेदीलाल चल बसेे। पारिवारिक जिम्मेदारियों का बोझ अब वंशीधर के सर पर था। यह उनके लिए बड़े संघर्षों का समय थाे। इन्हीं संघर्षों से उनके व्यक्तित्व में जीवटता और अलमस्ती पैदा हुई। इसी समय की कठिनाईयों ने उनमें व्यवस्था के प्रति विद्रोही स्वर पैदा किया। सन 1925 के करीब वे गणेश शंकर विद्यार्थी के संपर्क में आयेे। विद्यार्थी जी के सानिध्य में उन पर स्वतंत्रता-आंदोलन का रंग गहराने लगा और कविता की धार भी पैनी होती चली गयी। उन्होंने मातृभूमि की सेवा करते हुए स्वतंत्रता आंदोलन में सक्रिय भाग लिया और अनेक बार जेल की यात्रा की।
वरैंजियाई या वारयागी पूर्वी स्लाव लोगों और यूनानियों द्वारा उन वाइकिंग लोगों के लिए इस्तेमाल होने वाला एक नाम था जिन्होंने 9वीं से 11वीं सदी ईसवी तक मध्यकालीन कीवयाई रूस राज्य पर राज किया और जिनसे बीज़ान्टिन सल्तनत का वरैन्जियाई दस्ता बना हुआ था। 12वीं सदी में लिखे गए प्रमुख वृत्तांत नामक इतिहास-गाथा में दर्ज है कि वरैन्जियाईयों का एक गुट रूरिक नामक शासक के नेतृत्व में 862 ईसवी में नोवगोरोद क्षेत्र में आकर बस गया। 882 में रूरिक के सम्बन्धी ओलेग ने कीव पर चढ़ाई करी और क़ब्ज़ा कर के उसे कीवयाई रूस का आधार बनाया। इस राज्य पर बाद में रूरिक के वंशजों ने शासन किया और यही रूस, बेलारूस और युक्रेन का ऐतिहासिक आधार माना जाता है।
साँचा:Libertarianism sidebar
अहस्तक्षेपवाद या अहस्तक्षेप एक विदेश नीति है, जिसकी यह धारणा है कि राजनीतिक शासकों को अन्य राष्ट्रों से सन्धि करने से बचना चाहिए, पर फिर भी कूटनीति जारी रखनी चाहिए और सभी युद्धों से बचना चाहिए, जब तक वह प्रत्यक्ष आत्म-रक्षा से सम्बन्धित न हो।
साँचा:Libertarianism
कोशी नदी उत्तर भारत की प्रमुख तथा पवित्र नदियों में से एक हैं। स्कंदपुराण के मानसखण्ड में इस नदी का उल्लेख कौशिकी के नाम से हुआ है। यह उत्तराखण्ड के कुमांऊॅं क्षेत्र की एक महत्वपूर्ण नदी है। यह रामगंगा की सहायक नदी है। नदी के तट पर कैर तथा शीशम के जंगल पाए जाते हैं। कोशी नदी की लम्बाई 168 किलोमीटर है तथा इसका अपवाह क्षेत्र लगभग 346 वर्ग किलोमीटर क्षेत्र में फैला है।
कोशी कौसानी के निकट धारापानी धार से निकलती है, और दक्षिण दिशा की ओर बहती है। सोमेश्वर तथा अल्मोड़ा नगरों से बहती हुई यह ख्वारब पहुँचती है, जहाँ सुयाल नदी इसमें मिल जाती है। ख्वारब से यह पश्चिम की और बहने लगती है, और खैरना, गरमपानी, तथा कैंची इत्यादि क्षेत्रों से होती हुई आगे बढ़ती है। सल्ट पट्टी पहुँचने के बाद मोहान तक यह उत्तर-पश्चिम दिशा में बहती है, जहाँ से यह एक तीखा मोड़ लेकर दक्षिण-पूर्व की ओर बहने लगती है। ढिकुली से गुजरने के बाद रामनगर में यह मैदानों में उतरती है। रामनगर से 70 मील का सफर तय करने के बाद सुल्तानपुर में यह उत्तर प्रदेश राज्य में प्रवेश करती है। यह रामपुर नगर के बायीं ओर से गुजरती है और चमरौल के पास रामगंगा में मिल जाती है।
यद्यपि कोशी नदी उत्तर भारत की महत्वपूर्ण व प्रमुख नदियों में से एक है, परन्तु पिछले कुछ ही दसकों के दौरान विलुप्तता की ओर मुंह कर चुकी है। लगभग 30-40 वर्ष पूर्व कोशी नदी की लंबाई 225 किलोमीटर तक थी, दुर्भाग्यवश 2017 में सिमटकर लगभग 41 किमी ही रह गयी है। पहले इसकी लघु सरिताओं की संख्या 1820 थी, जो 2017 में सिमटकर 118 तक रह गयीं हैं। इन लघु सरिताओं के दम तोड़े जाने के कारण कोशी 41 किमी पर ही सिमट चुकी है।
कोमोरो द्वीपसमूह मोज़ाम्बिक चैनल के उत्तरी मुहाने पर स्थित एक ज्वालामुखीय द्वीपसमूह है। यह द्वीपसमूह हिन्द महासागर में अफ़्रीका की मुख्यभूमि और मेडागास्कर के बीच स्थित है। मुख्य द्वीप ग्रान्दे, कोमोरो, मोहेली और अंजोउन हैं, जो कोमोरोस राज्य के अधीन हैं और मायोत एक फ़्राँसीसी अधीनस्थ है।
इनुइत ग्रीनलैंड, कनाडा, संयुक्त राज्य अमेरिका और रूस के सुदूर उत्तर में स्थित बर्फ़ीले आर्कटिक इलाक़ों में बसने वाली कुछ मानव जातियों का सामूहिक नाम है। इनुइतों में बहुत सी भिन्न उपजातियाँ हैं लेकिन इन सभी में आपसी समानताएँ और सम्बन्ध हैं। 'इनुइत' एक बहुवचन शब्द है और एक व्यक्ति को 'इनुक' कहा जाता है। पुराने ज़माने में इनुइत लोगों को 'एस्किमो' बुलाया जाता था लेकिन बहुत से इनुइत लोग इसे अपमानजनक शब्द मानते हैं इसलिए अब इस जाती को आमतौर पर 'इनुइत' ही कहा जाता है। 'इनुइत' शब्द का अर्थ 'लोग' है।
पिछले हिमयुग के दौरान समुद्रों का बहुत सा पानी बर्फ़ के रूप में जमा हुआ होने से समुद्र-तल आज से नीचे था। आधुनिक युग में एशिया के सुदूर पूर्वोत्तर के साइबेरिया क्षेत्र और उत्तर अमेरिका के सुदूर पश्चिमोत्तर अलास्का क्षेत्र के बीच समुद्र है। हिमयुग के दौरान समुद्र-तल नीचे होने से इन दोनों के बीच एक बेरिनजिया नामक ज़मीनी इलाक़ा था जो अब समुद्र के पानी के नीचे है। आधुनिक इनुइतों के पूर्वज एशिया से चले और उन्होंने 1000 ईसापूर्व के आसपास बेरिनजिया पार किया और उत्तरी अमेरिकी महाद्वीप में आ पहुँचे। वहाँ पश्चिमी अलास्का में उन्होंने एक समाज बनाया जिसे इतिहासकार थ्यूल संस्कृति कहते हैं। यहाँ से वे पूर्व की ओर उत्तरी कनाडा के पूरे आर्कटिक इलाक़े में फैल गए। वहाँ थ्यूलों से पहले ही एक जाति बसी हुई थी जिनके समाज को इतिहासकार 'डोरसेट संस्कृति' के नाम से बुलाते हैं। यह डोरसेट जाति थ्यूलों के फैलाव के आगे टिक नहीं पाई और विलुप्त हो गई। डोरसेटों का वर्णन आधुनिक इनुइत मिथ्य-कथाओं में मिलता है, जिसमें उन्हें एक 'भीमकाय' या 'दानवीय' जाति कहा जाता है। इस से इतिहासकार अंदाज़ा लगते हैं कि डोरसेट लोग कद-बुत में ज़रूर थ्यूलों से बड़े रहे होंगे।
पूरे उत्तरी कनाडा के बर्फ़ीले इलाक़ों पर फैलने के बाद, इन थ्यूलों के वंशज इनुइत 1300 ईसवी तक ग्रीनलैंड पर भी पहुँचकर बस चुके थे। इनकी संस्कृति और तकनीकें पूरी तरह इस बर्फ़-ढके इलाक़े के अनुकूल बन चुकी थीं। इनसे दक्षिण में रहने वाली जातियाँ इनके क्षेत्रों पर कभी भी स्थाई नियंत्रण नहीं कर पाई और न ही इनुइत अपने से दक्षिण में स्थित उप-आर्कटिक इलाक़ों के कम ठन्डे क्षेत्रों पर फैल पाए। फिर भी वे अपने दक्षिणी पड़ोसियों के साथ व्यापार करते थे और उनसे लड़ाई-झड़पें होती रहती थीं। इसी 1000-1300 ईसवी काल में इनका संपर्क उत्तरी यूरोप की वाइकिंग जाति से भी हुआ। 17वीं सदी के बाद जब यूरोप से लोग आकर उत्तर अमेरिका में बसने लगे और रूस साइबेरिया में विस्तृत हुआ तो उसके बाद से इनुइतों का यूरोपीयों से संपर्क लगातार बढ़ता गया।
अश्‍वनी कुमार चतुर्वेदी 'राकेश',भारत के उत्तर प्रदेश की चौथी विधानसभा सभा में विधायक रहे। 1967 उत्तर प्रदेश विधान सभा चुनाव में इन्होंने उत्तर प्रदेश के मिर्जापुर जिले के 270 - मिर्जापुर शहर विधान सभा निर्वाचन क्षेत्र से संयुक्‍त सोशलिस्‍ट पार्टी की ओर से चुनाव में भाग लिया।
तमाड़ भारत के झारखण्ड राज्य की विधानसभा का एक निर्वाचन क्षेत्र है। रांची ज़िले में स्थित यह विधानसभा क्षेत्र खूँटी लोक सभा निर्वाचन क्षेत्र के अंतर्गत आता है।
2929 ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से 2929 ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से 57 या 58 वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के 78 वर्ष बाद से आरम्भ होता है। शक संवत भारत का राष्ट्रीय कैलेंडर है।
भारत में प्रचलित कुछ अन्य प्राचीन संवत इस प्रकार है-
उपरोक्त अन्तर के आधार पर 2929 ईसा पूर्व के अनुसार विक्रमी संवत, सप्तर्षि संवत, कलियुग संवत और प्राचीन सप्तर्षि आदि में वर्ष आदि निकाले जा सकते हैं।
ओडगांव, डीडीहाट तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
पूर्वी चम्पारण लोक सभा निर्वाचन क्षेत्र भारत के बिहार राज्य का एक लोक सभा निर्वाचन क्षेत्र है।
लो बैरियर हाईड्रोजन बंध एक क्षीण स्वभाव का हाईड्रोजन रासायनिक बंध होता है।
पाई बंध: पाई बैकबॉंन्डिंग · कॉन्जुगेशन · हाइपरकॉन्जुगेशन · एरोमैटिसिटी · धातु एरोमैटिसिटीडेल्टा बंध: क्वाड्रुपल बंध · क्विंटुपल बंध · सेक्स्टुपल बंध
पूरनचंद जोशी भारत के एक जाने-माने समाजशास्त्री, अर्थशास्त्री और हिन्दी साहित्यकार हैं। उन्होंने भारतीय समाज की समस्याओं, उसके चरित्र एवं उसकी गतिविधियों का आर्थिक दृष्टिकोण से गहन अध्ययन किया है, भारतीय समाज एवं भारतीय अर्थ-व्यवस्था के विभिन्न पहलुओं का विश्लेषण कर प्रस्तुत किए गए उनके निष्कर्ष अत्यंत विचारपूर्ण हैं।
जोशी जी की गणना हम उन गिने-चुने समाज वैज्ञानिकों में कर सकते हैं जो समाज की समस्याओं पर विचार करते समय केवल सैद्धान्तिकज्ञान को ही आधार नहीं बनाते, वरन् व्यावहारिक अनुभव से सम्पृक्त करके अपने अध्ययनों के निष्कर्ष प्रस्तावित करते हैं।
जोशी जी का जन्म 1 मार्च 1928 को वर्तमान उत्तराखंड राज्य के अल्मोड़ा जनपद के ग्राम दिगोली में एक संभ्रांत परिवार में हुआ था। इन्होंने लखनऊ विश्वविद्यालय से समाजशास्त्र एवं अर्थशास्त्र में स्नातकोत्तर किया। 1954 में पी.एच.डी. करने के बाद ये प्राध्यापन कार्य से जुड़े। 1988-89 में वे 'भारतीय मजदूर आर्थिक समाज' के अध्यक्ष चुने गए। अगले ही वर्ष वे 'भारतीय समाजशास्त्रीय समाज' के भी अध्यक्ष बनाये गए। 1990-92 में वे दिल्ली के जवाहरलाल नेहरू विश्वविद्यालय में 'फैलो' के रूप में कार्यरत रहे। कालान्तर में वे 'राष्ट्रीय-नाट्य-विद्यालय' के अध्यक्ष भी बनाए गए। इन्होंने दिल्ली विश्वविद्यालय में विज्ञान शिक्षा केंद्र में अध्यक्ष के रूप में भी अपनी सेवाएं दी। भारत-सरकार ने इन्हें योजना आयोग के एक पैनल के एक सदस्य के रूप में मनोनीत किया।
जोशी जी ने हिंदी तथा अंग्रेजी में अनेक उल्लेखनीय पुस्तकें लिखी हैं- 
रवीन्द्र भारती विश्वविद्यालय, कोलकाता ने समाजशास्व के क्षेत्र में किए गए अभूतपूर्व कार्य के लिए इन्हें डी.लिट. की विशिष्ट उपाधि प्रदान की।
कमोडिटी एक्सचेंज यानि वस्तुओं के विनिमय का कारोबार, वह विनिमय है, जहाँ विभिन्न जिंसों एवं उनके व्युत्पन्न वस्तुओं का व्यापार होता है। विश्व के अधिकांश जींस बाजार कृषि उत्पादों एवं अन्य कच्चे उपादों का व्यापार करते हैं। इनके व्यापार में तरह-तरह के सौदे होते हैं जैसे स्पॉट मूल्य, फारवर्ड, वायदा आदि।
भारत में मान्यता-प्राप्त 25 कमोडिटी एक्सचेंज हैं, जिनमें से प्रमुख हैं -
पन्द्रहपाली, बागेश्वर तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
यूरोपीय संगति या यूरोपीय व्यवस्था से तात्पर्य सन 1915 के वियना कांग्रेस के बाद की व्यवस्था से है जो शक्ति-संतुलन का प्रतिनिधित्व करती थी। यह व्यवस्था यूरोप में 1815 से 1914 तक विद्यमान रही।
वॆलुगोडु में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
मयलगांव, भिकियासैण तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
मानशंकर निनामा बांसवाड़ा लोक सभा निर्वाचन क्षेत्र से 16वीं लोकसभा में भाजपा सांसद हैं।
जनरल महाराज श्री राजेन्द्रसिंहजी, डीएसओ, जिन्हें कुमार श्री राजेन्द्रसिंहजी और के॰एस॰ राजेन्द्रसिंहजी, भारतीय थलसेना के प्रथम थलसेनाध्यक्ष और फ़ील्ड मार्शल के एम करिअप्पा के बाद द्वितीय भारतीय थे जो भारतीय सशस्त्र बलों के कमांडर इन चीफ और भारतीय थलसेना प्रमुख बने।
राजेन्द्रसिंहजी का जन्म 15 जून 1899 को काठियावाड़ इलाके के सरोदार में हुआ जो वर्तमान में भारत के पश्चिमी राज्य गुजरात में स्थित है। वो देवीसिंहजी जड़ेजा की तृतीय सन्तान थे। उनका परिवार नवानगर नामक भारतीय रियासत के शासक वंश से है, और देवीसिंहजी दो क्रिकेट दिग्गजों के॰एस॰ रणजीतसिंहजी के बड़े भाई के॰एस॰ दुलीपसिंहजी के चाचा थे। सन् 1928 में, राजेन्द्रसिंहजी ने माया कुँवरबा से विवाह किया। उनके तीन सन्तानों के माता-पिता बने। उनके पुत्र महाराज सुखदेवसिंहजी ने मसुदा राजपुताना की राजकुमारी विजयलक्ष्मी मसुदा से विवाह किया, उनकी छोटी पुत्री ने मध्यप्रदेश में तत्कालीन रियासत खैरागढ़ के राजा साहिब एचएच से विवाह किया, वो एक लोकसभा सांसद हैं और अपने निर्वाचन क्षेत्र में लोकप्रिय नेता हैं।
राजेन्द्रसिंहजी ने राजकुमार कॉलेज, राजकोट से शिक्षा प्राप्त की और उसके बाद मालवर्न कॉलेज गये जिसके बाद सेना में अपना करियर चुना, उन्होंने रॉयल मिलिट्री अकेडमी, सैंड्हर्स्ट से जुड़ गये। उन्हें 1922 में द्वितीय रॉयल लांसर्स में एक द्वितीय लेफ्टिनेंट के रूप में कमीशन किया गया। किंग'ज कमीशन भारतीय अधिकारी के रूप में, उन्होंने ब्रितानी भारतीय सेना में विभिन्न पद प्राप्त किये और द्वितीय विश्वयुद्ध के दौरान विशिष्टता प्रदान की गयी।
जनरल राजेन्द्रसिंहजी प्रथम भारतीय बने जिन्हें 1945-46 में वॉशिंगटन डी॰ सी॰ के सैन्य अताशे के रूप में सेवा करने के लिए प्रतिनियुक्त किया गया।
नेत्र के सबसे ऊपरी परत को दृढ़ पटल कहते हैं। जो श्वेत रंग का होता है। इसलिए इसे श्वेत पटल भी कहते हैं।
कार्निया ➡ दृढ़ पटल के अगले भाग को कॉर्निया कहते हैं। जो पारदर्शी झिल्ली का बना होता है। जिससे प्रकाश नेत्र के अंदर आसानी से प्रवेश कर जाता है। इसलिए इस भाग को मानव नेत्र का खिड़की भी कहते हैं। जो काला और भुरा रंग का होता है।
आइरिस ➡कॉर्निया के आंतरिक हिस्से को आइरिश कहते हैं। जो प्रकाश को नियंत्रित करता है। यह कम प्रकाश में फैलता है तथा अधिक प्रकाश में सिकुड़ता है।
कोरायड ➡ दृढ़ पटल के आंतरिक हिस्से को कोरायड कहते हैं। जो भूरे रंग का होता है। यह नेत्र के अंदर प्रकाश के अपवर्तन को रोकता है।
यहाँ भारत में विश्वविद्यालयों की सूची दी गई है। भारत में सार्वजनिक और निजी, दोनों विश्वविद्यालय हैं जिनमें से कई भारत सरकार और राज्य सरकार द्वारा समर्थित हैं। इनके अलावा निजी विश्वविद्यालय भी मौजूद हैं, जो विभिन्न निकायों और समितियों द्वारा समर्थित हैं। शीर्ष दक्षिण एशियाई विश्वविद्यालयों के तहत सूचीबद्ध विश्वविद्यालयों में से अधिकांश भारत में स्थित हैं।
यूनिवर्सिटी ऑफ़ कोटा, कोटा
नीरद चंद्र चौधुरी बंगाल के एक विद्वान एवं अंग्रेजी-लेखक थे। इनके द्वारा रचित एक जीवनी स्कॉलर एक्स्ट्राऑर्डिनरी के लिये उन्हें सन् 1975 में साहित्य अकादमी पुरस्कार से सम्मानित किया गया।
योगेन्‍द्र सागर,भारत के उत्तर प्रदेश की पंद्रहवी विधानसभा सभा में विधायक रहे। 2007 उत्तर प्रदेश विधान सभा चुनाव में इन्होंने उत्तर प्रदेश के बदायूं जिले के बिल्‍सी विधान सभा निर्वाचन क्षेत्र से बसपा की ओर से चुनाव में भाग लिया।
नाना देवता या पाप, अक्कद, अश्शूर और बेबीलोनिया के मेसोपोटामिया पौराणिक कथाओं में चंद्रमा का देवता था। नाना एक सुमेरियन देवता है, जो एनिल और निनिल का पुत्र था, और सेमिटिक पाप के साथ पहचाना गया। नाना / पाप की पूजा की दो मुख्य स्थल मेसोपोटामिया के दक्षिण में उर और उत्तर में हारान थे। पूर्व इस्लामी दक्षिण अरब में एक ही नाम से एक चंद्रमा भगवान की भी पूजा की गई थी।
मध्‍यस्‍थता एक वैकल्पिक विवाद समाधान प्रक्रम है जिसमें पक्षकर किसी तीसरे व्‍यक्ति के हस्‍तक्षेप के माध्‍यम से तथा न्‍यायालय का सहारा लिए बिना अपने विवादों का निपटान करवाते हैं। यह ऐसी विधि है जिसमें विवाद किसी नामित व्‍यक्ति के सामने रखा जाता है जो दोनों पक्षों को सुनने के पश्‍चात अर्ध-न्‍यायिक तरीके से मसले का निर्णय करता हैं। उदाहरणार्थ 'पंच' या 'पंचायत' को कोई विवाद संदर्भित करना माध्‍यस्‍थम का एक रूप है। सामान्‍यत:, विवादकारी पक्ष अपना मामला किसी माध्‍यस्‍थम न्‍यायाधिकरण को संदर्भित करते हैं तथा न्‍यायाधिकरण द्वारा लिया गया निर्णय 'अवार्ड' कहलाता है। माध्‍यस्‍थम का प्रयोग मुख्‍यत: व्‍यापार क्षेत्रों में किया जाता है जैसे निर्माण परियोजनाएं, नौवहन तथा संवहन, पेटेंट, कारोबार चिह्न तथा ब्रांड, वित्तीय सेवाएं जिनमें बैंकिंग तथा बीमा शामिल है, विदेशी सहयोग, भागीदारी विवाद इत्यादि।
समाधान समाधानकर्ता की सहायता से पक्षकारों द्वारा विवादों के सौहार्दपूर्ण निपटान की प्रक्रिया है। यह माध्‍यस्‍थम से इस अर्थ में भिन्‍न है कि माध्‍यस्‍थम में अवार्ड तीसरे पक्षकार या माध्‍यस्‍थम न्‍यायधिकरण का निर्णय है जबकि समाधान के मामले में निर्णय पक्षकारों का होता है जिसे समाधानकर्ता की मध्‍यस्‍थम से लिया जाता है।
विवाद समाधान की ऐसी विधियां कानूनी मुकदमे की तुलना में कई प्रकार से लाभप्रद हैं :- 
मध्‍यस्‍थ के कार्य इस प्रकार है:-
मंत्रिकि, आदोनि मण्डल में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
धृष्टद्युम्न 
पांचालराज द्रुपद का अग्नि तुल्यतेजस्वी पुत्र। यह पृषत अथवा जंतुराजा का नाती, एवं द्रुपद राजा का पुत्र था। द्रोणाचार्यका विनाश करने के लिये, प्रज्त्रलित अग्निकुंड से इसका प्रादुर्भावहुआ था। फिर उसी वेदी में सेद्रौपदी प्रकट हुई थी। अतः इनदोनों को ‘अयोनिसंभव’ एवं इसे द्रौपदी का ‘अग्रज बंधु’कहा जाता है। अग्नि के अंश से इसका जन्महुआ था। इसे ‘याज्ञसेनि’,अथवा ‘यज्ञसेनसुत’ भी कहते थे। द्रोण सेबदला लेने के लिये, द्रुपद ने याज एवं उपयाज नामक मुनियों केद्वारा एक यज्ञ करवाया। उस यज्ञ के ‘हविष्य’ सिद्ध होतेही, याज ने द्रुपदकी रानी सौत्रामणी को,उसका ग्रहण करने के लिये बुलाया। महारानी केआने में जरा देर हुई। फिर याज ने क्रोध से कहा,‘रानी! इस हविष्य को यज ने तयार किया है, एवंउपयाज ने उसका संस्कार किया है। इस कारण इससे संतानकी उत्पत्ति अनिवार्य है। तुम इसे लेने आवो, या नआओ’। इतना कह कर, याज ने उस हविष्यकी अग्नि में आहुति दी। फिर उसप्रज्वलित अग्नि से, यह एकतेजस्वी वीरपुरुष के रुपो में प्रकट हुआ। इसकेअंगों की कांति अग्निज्वाला के समानतेजस्वी थी। इसके मस्तक परकिरीट, अंगों मे उत्तम कवच, एवं हाथों में खड्ग, बाणएवं धनुष थे। अग्नि से बाहेर आते ही, यहगर्जना करता हुआ एक रथ परजा चढा मानो कही युद्ध के लिये जा रहा हो। उसी समय,आकाशवाणी हुई, ‘यह कुमार पांचालों का दुःख दूरकरेगा। द्रोणवध के लिये इसका अवतार हुआ है
उपस्थित पांचालो को बडी प्रसन्नता हुई। वे ‘साधु,साधु’; कह कर, इसे शाबाशी देने लगे। द्रौपदी स्वयंवर के समय, ‘मत्स्यवेध’ के प्रणकी घोषणा द्रुपद ने धृष्टद्युम्न केद्वारा ही करवायी थीस्वयंवर के लिये, पांडव ब्राह्मणो के वंशमें आये थे। अर्जुनद्वारा द्रौपदीजीति जाने पर, ‘एकब्राह्मण ने क्षत्रियकन्या को जीत लिया’, यह बातसारे राजमंडल में फैल गयी। सारा क्षत्रिय राजमंडलक्रुद्ध हो गया। बात युद्ध तक आ गयी। फिर इसनेगुप्तरुप से पांडवों के व्यवहार का निरीक्षण किया, एवं सारे राजाओं को विश्वासदिलाया ‘ब्राह्मणरुपधारी व्यक्तियॉं पांडव राजपुत्र है’। धृष्टद्युम्न अत्यंत पराक्रमी था।इसे द्रोणाचार्य ने धनुर्विद्या सिखाई। भारतीय युद्ध मेंयह पांडवपक्ष मे था। प्रथम यह पांडवों की सेना मेंएक अतिरथी था।इसकी युद्धचपलता देख कर, युधिष्ठिर ने इसे कृष्णकी सलाह से सेनापति बना दिया युद्धप्रसंग में धृष्टद्युम्न ने बडे ही कौशल्य सेअपना उत्तरदायित्व सम्हाला था। द्रोण सेनापति था, तबभीम ने अश्वत्थामा नामक हाथी को मारकर, किंवदंती फैला दी कि, ‘अश्वत्थामा मृतहो गया’। तब पुत्रवध की वार्ता सत्य मान कर,उद्विग्र मन से द्रोणाचार्य ने शस्त्रसंन्यास किया। तबअच्छा अवसर पा कर, धृष्टद्युम्न ने द्रोण का शिरच्छेद किया धृष्टद्युम्न ने द्रोणाचार्यकी असहाय स्थिति में उसका वध किया। यह देखकर सात्यकि ने धृष्टद्युम्न की बहुतभर्त्सना की। तब दोनों में युद्ध छिडनेकी स्थिति आ गयी। परंतु कृष्ण ने वहप्रसंग टाल दिया। आगे चल कर, युद्ध की अठारहवेदिन, द्रोणपुत्र अश्वत्थामन ने अपने पिता के वध का बदला लेने केलिये, कौरवसेना का सैनापत्य स्वीकार किया। उसी रात को त्वेष एवं क्रोध के कारण पागलसा हो कर,वह पांडवों के शिबिर में सर्वसंहार के हेतु घुस गया। सर्वप्रथमअपने पिता के खूनी धृष्टद्युम्न के निवास में वहगया। उस समय वह सो रहा था। अश्वत्थामन ने इसेलत्ताप्रकार कर के जागृत किया। फिर धृष्टद्युम्न शस्त्रप्रहारसे मृत्यु स्वीकारने के लिये तयार हुआ। किंतुअश्वत्थामन् ने कहा, ‘मेरे पिता को निःशस्त्र अवस्था में तुमनेमारा हैं। इसलिये शस्त्र से मरने के लायक तुमनहीं हो’। पश्चात् अश्वत्थामन् ने इसे लाथ एवंमुक्के से कुचल कर, इसका वध किया। बाद मेंउसने पांडवकुल का ही पूरा संहारा किया।
निर्देशांक: 25°09′N 87°01′E / 25.15°N 87.02°E / 25.15; 87.02
मर्रा सनहौला, भागलपुर, बिहार स्थित एक गाँव है।
चार्ल्स डिकेंस, विक्टोरियन युग के सबसे लोकप्रिय अंग्रेजी उपन्यासकार थे, साथ ही एक सशक्त सामाजिक आंदोलन के सदस्य भी थे। चार्ल्स डिकेंस की लोकप्रियता इसी तथ्य से आंकी जा सकती है कि उनके उपन्यास और लघु कथाएँ आज तक 'प्रिंट' से बाहर ही नहीं गये। चार्ल्स के लगभग दर्जन भर प्रमुख उपन्यास, लघु कथाओं की एक बड़ी संख्या, अनेकों नाटक और कई गैर कल्पना किताबें आज भी सबसे अधिक लोकप्रिय हैं। अपने साहित्य से उन्होंने समकालीन अंग्रेजी समाज का मनोरंजन ही नहीं किया, वरन् उसे दिशा भी दी।
डिकेंस के पिता मामूली सरकारी क्लर्क थे, वे सदा आमदनी से अधिक, खर्च करते थे और इस कारण आजीवन आर्थिक संकट झेलते रहे। जब वह छोटे थे, उनके पिता ऋणग्रस्त होने के कारण जेल गए और डिकेंस को जूते को पालिश बनानेवाली एक फैक्टरी में नौकरी करनी पड़ी। इस अनुभव को डिकिंस ने दो उपन्यासों "डेविड कॉपरफील्ड" और "लिटिल डॉरिट" में अंकित किया है। डिकेंस की माँ बहुत समझदार न थीं और उनकी शिक्षा के विरुद्ध थीं। उनका क्रूर चित्र मिसेज़ निकिलबी नाम के पात्र में है। उनके पिता के चित्र मिस्टर मिकौबर और मिस्टर डॉरिट हैं।
डिकेंस की प्रसिद्ध रचनाओं में "बौज़ के स्कैच" "पिकविक पेपर्स" "ऑलिवर ट्विस्ट", "निकोलस निकिलबी", "ओल्ड क्यूरिऑसिटी शॉप", "बार्नबी रज", "मार्टिन चज़िलविट", "डुंबी और उसका पुत्र", "डेविड कॉपरफ़ील्ड", "ग्रेट ऐक्सपेक्टेशंस", "दो नगरों की कथा" आदि दर्जनों विश्वविख्यात उपन्यास हैं।
इन कथाओं में डिकेंस ने तत्कालीन अंग्रेजी समाज की कुप्रथाओं और कुरीतियों पर भारी चोट की है। यतीमखाने, स्कूल, सरकारी दफ्तर, न्यायालय, फैक्ट्रियाँ सभी उनके आक्रोश के लक्ष्य थे। यतीमखानों में बच्चों को यथेष्ट भोजन नहीं मिलता था। दफ्तरों में फाइलें चक्राकार घूमती रहती थीं। कचहरियों में बरसों फैसले नहीं होते थे। फैक्ट्रियों में उद्योगपति मजदूरों का शोषण करते थे। इन रचनाओं का आज भी काफी महत्व है। शैशव जीवन की ऐसी दयनीय गाथा आज भी साहित्य में दुर्लभ है।
डिकेंस ने सैकड़ों अमर पात्रों की सृष्टि की जो जनता की स्मृति में सुरक्षित हैं। उन्होंने विश्वामित्र की भाँति एक संपूर्ण नए संसार की सफलतापूर्वक सृष्टि की। वे कहानी कहने में दक्ष थे, किंतु मनोरंजन के साथ उन्होंने अपने पाठक संसार का सांस्कृतिक और नैतिक धरातल भी उँचा किया। जिस प्रकार इंग्लैंड के ग्रामदेश के सर्वश्रेष्ठ कवि शेक्सपियर थे, उसी प्रकार लंदन के सौंदर्य के सर्वश्रेष्ठ चितेरे डिकिंस थे। इसी कारण डिकिंस का नाम इस प्रकार अंग्रेज जाति पर छा गया है।
चक्रवाल विधि अनिर्धार्य वर्ग समीकरणों को हल करने की चक्रीय विधि है। इसके द्वारा पेल के समीकरण का भी हल निकल जाता है। इसके आविष्कार का श्रेय प्राय भास्कर द्वितीय को दिया जाता है किन्तु कुछ लोग इसका श्रेय जयदेव को भी देते हैं।
इस विधि का नाम 'चक्रवाल' ) इसलिए पड़ा है क्योंकि इसमें कुट्टक से गुण लब्धि के बाद पुनः वर्गप्रकृति और पुनः कुट्टक किया जाता है।
628 ई में ब्रह्मगुप्त ने 
x और y के सबसे छोटे पूर्णांकों के लिए इसका हल निकाला था। वे N के कुछ ही मानों के लिये इसका हल निकाल सके, सभी के लिये नहीं।
जयदेव और भास्कर ने चक्रवाल विधि का उपयोग करते हुए इस समीकरण का सबसे पहले हल प्रस्तुत किया था। उन्होने निम्नलिखित समीकरण का हल दिया है-
उनके द्वारा निम्नलिखित हल दिया गया है-
यह समस्या बहुट कठिन समस्या है क्योंकि x और y के मान बहुत बड़े आते हैं। इसकी कठिनाई का अनुमान इससे ही लगाया जा सकता है कि यूरोप में इसका हल विलियम ब्राउंकर ने 1657-58 में जाकर निकाला था।
अपने बीजगणित नामक ग्रन्थ में भास्कराचार्य ने चक्रवाल विधि का वर्णन इस प्रकार किया है-
जोङखा भूटान में बोली जाने वाली राष्ट्रीय भाषा है। इसका नाम "जोङ" शब्द से लिया गया है, जिसका अर्थ "जिला" होता है, और "जोङखा" का मतलब "जिला की मुख्यालय में बोली जाने वाली भाषा" है। सन् 2013 में इसे कुल मिलाकर लगभग साढ़े-छह लाख लोग बोलते थे। भारत के पश्चिम बंगाल के कालिंपोंग शहर में भी इसे बोलने वाले कुछ लोग हैं। जोङखा को तिब्बती लिपि में लिखा जाता है।
जोङखा भाषा भूटान के देश भर में 17 वीं सदी के बाद से लोकप्रिय संचार की भाषा के रूप में इस्तेमाल किया गया है। सन 1971 में, भूटान की तीसरी राजा जिगमेद दोर्जे वाङछ्युग द्वारा भूटान की राष्ट्रीय भाषा घोषित कर दिया। जोङखा भाषा औपचारिक रूप से लेखन के लिए प्रतिबद्ध था। राष्ट्रिय भाषा घोषणा के बाद विषय के रूप में स्कूलों में शुरू की गई थी। सन 1986 में, भूटान की चौथे राजा जिगमेद सेङगे वाङछ्युग द्वारा जोङखा की उन्नति के लिए एक स्वतंत्र सरकार के कार्यालय के रूप में जोङखा विकास आयोग की स्थापना की। भुटानी सांस्कृतिक विरासत के भंडार के रूप में जोङखा की भूमिका है जो संरक्षण और भाषा को बढ़ावा देने के लिए कई अधिनियमों बने राष्ट्रीय सभा के कई सत्रों से ज्यादा समर्थन मिला।
मोली-म0ब0-2, सतपुली तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
समाज का वर्गीकरण समाजशास्त्र का विषय है। यह वर्गीकरण अधिकतर आर्थिक और शैक्षिक पृष्ठभूमि के आधार पर होता है। समाज को उच्च मध्यम और निम्न तीन वर्गों में बाँटा जाता है। देश और काल के आधार पर इन वर्गों का लक्षण अलग अलग हो सकते हैं।
सत्यजित राय ने जिस मध्यवर्ग की प्रस्तुति अपनी फ़िल्मों में की है वह आर्थिक दृष्टि से संपन्न न सही पर कमज़ोर नहीं है। वह शिक्षित भी है और विकासोन्मुख होना चाहता है लेकिन वह अपनी परंपराओं और रूढ़ियों से भी अपने को मुक्त नहीं कर सका है।
ओबेरॉय होटल व्यापारिक तबक़े के बीच काफ़ी लोकप्रिय है। मुंबई स्टॉक एक्सचेंज के निकट स्थित इस होटल में 26 नवम्बर 2008 मुंबई में श्रेणीबद्ध गोलीबारी के समय ढेर सारे गोला बारूद के साथ आतंकवादी घुस आए थे।
अत्ताप्यु दक्षिणपूर्वी एशिया के लाओस देश का एक प्रान्त है। यह देश के दक्षिणपूर्वी भाग में स्थित है और पूर्व में वियतनाम तथा दक्षिण में कम्बोडिया से अंतर्राष्ट्रीय सीमाएँ रखता है।
हरिभाई चौधरी भारत की सोलहवीं लोकसभा में सांसद हैं। 2014 के चुनावों में इन्होंने गुजरात की बनासकांठा सीट से भारतीय जनता पार्टी की ओर से भाग लिया।
रामदयालपुर-हल्दूखाता, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
जागते रहो 1956 में बनी हिन्दी भाषा की फिल्म है।
संतोड़ा खुर्द एक गांव है जो स्वतंत्र भारत के राजस्थान राज्य और जोधपुर ज़िले तथा ओसियां तहसील में स्थित है। यह गांव इतना बड़ा भी नहीं है। 2011 की राष्ट्रीय जनगणना के अनुसार 887 है। संतोड़ा खुर्द गांव का पिन कोड निम्न 342024 है तथा दूरभाष कोड 02927 है। यहां के लोग ज्यादातर खेती से ही गुजारा करते है क्योंकि ये ग्रामीण क्षेत्र है। गांव में सरकारी विद्यालय तथा निजी विद्यालयों की सुविधा भी है साथ ही गांव में डाकघर भी है। ==निकटतम गांव==
ओसियां · परसाला · चेराई · नौसर · भावड़ · बापिणी · थोब · बापिणी खुर्द · बारां कलां · बेदों का बेरा · बड़ला बासनी · बेरड़ों का बास · भाखरों की ढ़ाणी · भीकमकौर · हटूंडी · भेड़, जोधपुर · चांदरख · घेवड़ा · डाबड़ी · गगाड़ी · बिजारिया की बावड़ी · जैतियावास · धुंधाड़ा · जेलू · केलवा खुर्द · केलवा कलां · खाबड़ा खुर्द · खाबड़ा कलां · खेतासर · नेवरा · पांचला खुर्द · पूनासर · तापू · उजलिया · रायमलवाड़ा · नंदिया कलां · जाखण · नेवरा रोड़ · बालरवा · बेदू · हरलायां · डिगाड़ी · मतोड़ा · इन्दो की ढ़ाणी · नीम्बला · पळी · पूनासर खुर्द · सिरमंडी · उजलिया · बिंजवाड़िया · भांडा · भीमसागर · भरी नगर · धुनरिया · धनरी कलां · गोपासरिया · हड़मान नगर · हड़मान सागर · उम्मेदसर · संतोड़ा कलां · रिणीयां · संतोड़ा खुर्द · कोटरा · मगरा · हाणियां · खिंडाकौर · खारी कलां · शिव नगर
चमकीला दानव तारा महादानव तारों और दानव तारों के बीच की श्रेणी का तारा होता है। यह ऐसे दानव तारे होते हैं जिनमें चमक बहुत ज़्यादा होती है लेकिन यह इतने बड़े नहीं होते के इन्हें महादानव तारों का दर्जा दिया जाए। यर्कीज़ वर्णक्रम श्रेणीकरण में इसकी चमक की श्रेणी "II" होती है। वॄश्चिक तारामंडल का सर्गस नाम का तारा ऐसे एक चमकीले दानव का उदहारण है।
"चमकीले दानव तारे" को अंग्रेज़ी में "ब्राईट जाएंट स्टार" कहा जाता है।
हिन्दू धर्म में नयनार भगवान शिव के भक्त सन्त थे। इनका उद्भव मध्यकाल में मुख्यतः दक्षिण भारत के तमिलनाडु में हुआ था। कुल 63 नयनारों ने शैव सिद्धान्तो के प्रसार में महत्वपूर्ण भूमिका निभाई। इसी प्रकार विष्णु के भक्त सन्तों को आलवार कहते हैं।
ये सभी नायत्मार मुक्तात्मा माने जाते हैं। इनकी मूर्तियाँ मंदिरों में स्थापित की गई है और इनकी पूजा भगवान के समान ही की जाती है। इन संतों का चरित्र शेक्किषार नामक भक्तकवि के पेरियपुराण में वर्णित है। इन संतों का जीवन तेलुगु में 'शिवभक्त चरितमु' के नाम से प्रकाशित हुआ है।
इण्डिक ऍक्सपी विंडोज़ 2000 तथा ऍक्सपी में हिन्दी/इण्डिक सपोर्ट स्वचालित रूप से सक्षम करने हेतु एक औजार है। विंडोज़ 2000 तथा ऍक्सपी आदि में हिन्दी आदि भारतीय भाषाओं में काम करने के लिये कण्ट्रोल पैनल में जाकर इण्डिक सपोर्ट सक्षम करना पड़ता है जिसके लिये विंडोज़ सीडी की आवश्यकता होती है। कई बार विण्डोज सीडी उपलब्ध न होने पर समस्या आती है, इसके अतिरिक्त किसी नये हिन्दी प्रयोक्ता को यह प्रक्रिया समझाने में काफी मुश्किल होती है।
इण्डिक ऍक्सपी इस प्रक्रिया को आसान बनाता है। बिना सीडी की जरुरत के केवल दो क्लिक द्वारा इण्डिक समर्थन सक्षम किया जा सकता है। इसके अलावा यह विंडोज़ की लैंग्वेज हॉटकी को CTRL+SHIFT पर शिफ्ट कर देता है जो कि डिफॉल्ट संयोजन ALT+SHIFT की तुलना में बेहतर होती है। सब कुछ स्वचालित रूप से होता है, इंस्टालेशन के बाद बस एक बार कम्प्यूटर रीस्टार्ट करना पड़ता है। इसमें इण्डिक कण्ट्रोल पैनल नामक एक छोटा सा औजार शामिल है जिसके जरिये एक क्लिक द्वारा विंडोज़ में अन्तर्निमित विभिन्न भारतीय भाषायी इन्स्क्रिप्ट कीबोर्डों को जोड़ा जा सकता है तथा अन्य भाषा सम्बन्धी विकल्प सैट किये जा सकते हैं।
इण्डिक ऍक्सपी ई-पण्डित लैब्स द्वारा विकसित किया गया है। यह दो संस्करणों में है – लाइट तथा प्लस।
लाइट संस्करण विभिन्न भारतीय भाषाओं हेतु एक जनरलाइज्ड संस्करण है जो कि केवल इण्डिक समर्थन सक्षम करता है। यह विभिन्न भारतीय भाषाओं का समर्थन सक्षम करता है, इण्डिक कण्ट्रोल पैनल के जरिये उन भाषाओं के डिफॉल्ट कीबोर्ड आसानी से जोड़े जा सकते हैं। यह संस्करण उनके लिये है जो कि या तो विंडोज़ के डिफॉल्ट कीबोर्ड का प्रयोग करते हैं या किसी अन्य टाइपिंग टूल का प्रयोग करते हैं।
प्लस संस्करण में इण्डिक सपोर्ट तथा इण्डिक कण्ट्रोल पैनल के अलावा इन्स्क्रिप्ट लॉंचर तथा इण्डिक आइऍमई लाइट शामिल हैं। इसमें आप वाँछित इंस्टालेशन चुन सकते हैं।
पत्ती संवहनीय पादपों का एक अंग है। पत्तियाँ और तना सम्मिलित रूप से प्ररोह बनाते हैं। 
पत्तियाँ पर्वसन्धियों से निकलती हैं। इनके कक्ष में एक कक्ष-कलिका होती है। पत्तियों में प्रकाश-संश्लेषण की महत्वपूर्ण क्रिया होती है। वाष्पोत्सर्जन की क्रिया भी पत्तियों में होती हैं। साधारणतः पत्तियाँ दो प्रकार की होती हैं, सरल पत्ती एवं संयुक्त पत्ती।
पिपरमिंट एक शंकर प्रजाति का 'मिंट' है जो 'मेंथा एक्वेटिका' और 'मेंथा स्पिकाटा" का शंकर करके बना है। यह यूरोपीय पौधा है जो अब विश्व के अनेक देशों में पैदा किया जाता है। भारत पिपरमिंट का प्रमुख उत्पादक देश बन गया है।
तूफान फनापी जिसे फिलीपींस में तूफान इंडे के नाम से भी जाना जाता है, एक बहुत नुकसान करने वाला तूफान था। यह ताइवान और दक्षिणपूर्व चीन में सितम्बर 2010 में आया था। यह उस वर्ष का ग्यारहवाँ उष्णकटिबंधीय तूफान और उस ऋतु का चौथा तूफान था। यह फिलीपींस में 14 सितम्बर को बनना शुरू हुआ और उसके बाद धीरे धीरे कई दिनों में यह आगे बढ़ने लगा। यह जब उत्तर पूर्व से उत्तर में जाने लगा था, तब इसकी गति 175 किलोमीटर प्रति घंटे थी। इसके कारण पहली बार थल में बारिश 19 सितम्बर को ताइवान के हुयलेन शहर में हुआ था। अगस्त 2009 के बाद यह पहला तूफान था, जो इस द्वीप से टकराया था। इसके बाद अंत में यह चीन के फुज्जन शहर में बारिश करवाने के बाद 21 सितम्बर को दक्षिण चीन में समाप्त हो गया।
ताइवान और चीन में इसके प्रभाव से पूर्व पहला प्रभाव दक्षिण जापान में भी पड़ा था। जिसके कारण मियाको द्वीप में वर्षा भी हुई। लेकिन यह चीन और ताइवान के मुक़ाबले बहुत कम था। फनापी के कारण ताइवान में बहुत अधिक बारिश हुई और यह 1,126 मिलीमीटर को पार कर गया। 1,50,000 लोगों को उनके घरों से हटाया गया। पिछले साल तूफान मोराकोट के विनाशकारी प्रभाव को देखने के बाद इस साल उससे कई अच्छी तरह तैयारी किया गया था। फिर भी भारी बारिश के कारण भूस्खलन, अत्यधिक मात्रा में फसल बर्बाद हुए और कई जगह बाढ़ भी आया। इसका सबसे अधिक प्रभाव कोहसीयूंग शहर में पड़ा था। जहाँ 506 मिलिमीटर बारिश दर्ज की गई थी। इसके कारण लगभग सौ करोड़ रुपये का नुकसान हुआ था। तूफान के जाते समय ताइवान में कुल पाँच लोग मर गए और नुकसान करीब पचास करोड़ का हुआ था।
इसके बाद दक्षिण चीन में करीब 2,64,000 लोगों को उनके घरों से सुरक्षित हटाया गया। इस जगह में तूफान ने बहुत अधिक बारिश करवाया। गुयांगडोंग में यह 640 मिलिमीटर तक पहुँच गया। फनापी के कारण यहाँ भूस्खलन भी हुआ, जिसके कारण 75 लोगों की मौत हो गई। यहाँ इस तूफान के कारण सोलह हजार घर तबाह हो गए और डेढ़ लाख एकड़ फसल भी पूरी तरह नष्ट हो गया। इस प्रांत में लगभग पचास करोड़ का नुकसान हुआ। इसके बहुत अधिक नुकसान करने के बाद इस नाम को मुक्त कर दिया गया।
2535 ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से 2535 ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से 57 या 58 वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के 78 वर्ष बाद से आरम्भ होता है। शक संवत भारत का राष्ट्रीय कैलेंडर है। 
भारत में प्रचलित कुछ अन्य प्राचीन संवत इस प्रकार है-
उपरोक्त अन्तर के आधार पर 2535 ईसा पूर्व के अनुसार विक्रमी संवत, सप्तर्षि संवत, कलियुग संवत और प्राचीन सप्तर्षि आदि में वर्ष आदि निकाले जा सकते है।
हकीम मोहम्मद यासीन शाह भारत के जम्मू और कश्मीर राज्य की खानसाहिब सीट से जम्मू एंड कश्मीर पीपुल्‍स डेमोक्रेटिक फ्रंट के विधायक हैं। 2014 के चुनावों में वे जम्मू एण्ड कश्मीर पीपुल्स डेमोक्रेटिक पार्टी के उम्मीदवार सैफ-उ-दीन भट को 1109 वोटों के अंतर से हराकर निर्वाचित हुए।
शी योंगजिन शाओलिन मन्दिर चीन के वर्तमान प्रमुख महन्त हैं। वह शी जिंगजेंग के बाद तेरहवें उत्तराधिकारी हैं। वह हेनान प्रान्त बौद्ध संघ के अध्यक्ष, चीन बौद्ध संघ के उपाध्यक्ष और नौवीं नेशनल पीपुल्स काँग्रेस के प्रतिनिधि हैं। वह एम. बी. ए. की डिग्री प्राप्त करने वाले प्रथम चीनी भिक्षु हैं।
योंग्ज़िन का जन्म अन्हुई प्रान्त में जिंग्शांग काउंटी में हुआ था। माता पिता के अनुरोध पर उन्होंने 16 वर्ष की आयु में मठवासी जीवन में प्रवेश लिया।
महंत शी योंगजिन द्वारा दिसम्बर 1904 में स्थापित शाओलिन अनाथालय एक गैर सरकारी और गैर लाभकारी संगठन है। यह शाओलिन मंदिर और हेनान प्रोविन्सिअल जनरल चैरिटी फेडरेशन द्वारा चलाए गए '100 अनाथों की मदद' कार्यक्रम का एक उप कार्यक्रम है। वर्तमान में शाओलिन अनाथालय ने हेनान प्रान्त से 50 अनाथों को गोद लिया है, जो समूह में रहने के उपयुक्त हैं।
दक्षिणी चीन सागर चीन के दक्षिण में स्थित एक सीमांत सागर है। यह प्रशांत महासागर का एक भाग है, जो सिंगापुर से लेकर ताईवान की खाड़ी लगभग 35,00,000 वर्ग किमी में फैला हुआ है। पाँच महासागरों के बाद यह विश्व के सबसे बड़े जलक्षेत्रों में से एक है। इस सागर में बहुत से छोटे-छोटे द्वीप हैं, जिन्हें संयुक्त रूप से द्वीपसमूह कहा जाता है। सागर और इसके इन द्वीपों पर, इसके तट से लगते विभिन्न देशों का संप्रभुता की दावेदारी है। इन दावेदारियों को इन देशों द्वारा इन द्वीपों के लिए प्रयुक्त होने वाले नामों में भी दिखाई देती है।
निर्देशांक: 27°53′N 78°04′E / 27.89°N 78.06°E / 27.89; 78.06
नगला सबल उर्फ गोंडा इगलास, अलीगढ़, उत्तर प्रदेश स्थित एक गाँव है।
किसी अन्तर्दहन ईंजन का औसत प्रभावी दाब वह मान होता है जो "अगर समान रूप से लगता तो उतना ही कार्य करता जितना कि ईंजन का वास्तविक दबाव", जो समय के साथ तेजी से बदलता है। इसका मात्रक भी पास्कल होता है जो सामान्य दबाव का भी मात्रक है। इसकी तुलना इंजन द्वारा लगाए गए टॉर्क़ से कर सकते हैं। 
Peff = W/Vd
कविसमय से तात्पर्य है - कवि समुदाय में प्रचलित मान्यताएँ जो प्राचीन परंपरा के अनुसार प्रयोजनविशेष के लिए काव्य में प्रयुक्त होती आई हैं। 
सामाजिक परंपरा की भाँति साहित्य या काव्य के क्षेत्र में भी अनुकरण तथा अत्यधिक प्रयोग के कारण प्रत्येक देश या वर्ग के साहित्य में कुछ साहित्य संबंधी अभिप्राय बन जाते हैं और उनका यांत्रिक ढंग से प्रयोग होने लगता है। इन अभिप्रायों को कविसमय की संज्ञा से अभिहित किया जाता है। वामन ने सबसे पहले 'काव्यसमय' शब्द का प्रयोग व्याकरण, छंद एवं लिंग के संबंध में प्रतिष्ठित कविपरिपाटी का बोध कराने के लिए किया। किंतु यह शब्द अधिक प्रचलित न हो सका। राजशेखर ने कविसमय की परिभाषा इस प्रकार प्रस्तुत की हैं-
इस विषय में आगे चलकर उन्होंने यह भी लिखा है–
राजशेखर के परवर्ती संस्कृत के आचार्यों हेमचंद्र, अमरचंद्र, केशवमिश्र, तथा हिंदी के आचार्यों केशवदास और जगन्नाथप्रसाद "भानु' इत्यादि ने कविसमय पर जो विवेचन किए हैं, वे प्राय: सभी राजशेखर के आधार पर हैं। डॉ॰ हजारीप्रसाद द्विवेदी के अनुसार "कविसमय शब्द का अर्थ है कवियों का आचार या संप्रदाय।
प्रमदाओं की विभिन्न क्रियाओं से अशोक, मंदार, बकुल, आम, कुरबक आदि का फूलना ; नदियों में कमल का खिलना ; चुकोर का आग खाना; चातक का मात्र स्वातिजल पीना आदि कुछ प्रमुख "कविसमय' हैं। इन्हें "कविप्रसिद्धि' भी कहा जाता है और ये अधिकांश्त: कविकल्पनाश्रित तथा एक सीमा तक संभावनाश्रित वास्तविकता पर आधारित होते हैं। यहाँ इस तथ्य का भी उल्लेख कर देना आवश्यक है कि कला में किसी काल्पनिक या वास्तविक वस्तु को अलंकृति मात्र के लिए अभिप्राय के रूप में प्रयुक्त किया जाता है जब कि काव्य में अभिप्राय या कविसमय मुख्यस्वरूप से उस परंपरागत विचार को कहते हैं जो अलौकिक और अशास्त्रीय होते हुए भी उपयोगिता और अनुकरण के कारण कवियों द्वारा गृहीत होता है तथा बाद में चलकर रूढ़ हो जाता है।
राजशेखर ने "कविसमयों" को तीन प्रमुख कोटियों में रखा है :
स्वर्गलोक संबंधी; यथा, चंद्रमा में दिखाई देनेवाले काले धब्बे को कलंक, खरगोश या हिरन मानना; कामदेव की पताका में मीन या मकर के आकार का वर्णन करना; कामदेव को मूर्त या अमूर्त दोनों रूपों में प्रस्तुत करना; चद्रमा का जन्म समुद्रमंथन से या अत्रि ऋषि के नेत्र से मानना; शिव के मस्तक पर बालचंद्र को मानना आदि।
पाताललोक संबंधी; यथा, नाग और सर्पों को एक मानना तथा इसी प्रकार दैत्य, दानव और असुर को भी एक मानना।
पृथ्वीलोक संबंधी। इस कोटि के कविसमय चार वर्गों में बाँटे गए हैं : 
 जातिरूप, द्रव्यरूप, क्रियारूप तथा गुणरूप। 
इनमें से भी प्रत्येक के तीन तीन भेद हैं : असत्‌, जो विद्यमान नहीं है उसका वर्णन करना, सत्‌, विद्यमान होने पर भी जिसका वर्णन न किया जाए तथा नियम, किसी वस्तु का स्थानविशेष के प्रसंग में ही वर्णन करना तथा उसके अन्यत्र मिलने पर भी उस स्थान के प्रसंग में वर्णन न करना। अत: भौम कविसमयों के 12 भेद हैं:-
वस्तुत: कविगण प्राचीन काल से ही कविसमयों का उपयोग जाने अनजाने अपने-अपने काव्य में करते आ रहे थे। राजशेखर ने सर्वप्रथम उनका नामकरण, शास्त्रीय विवेचन एंव वर्गीकरण प्रस्तुत किया और तत्पश्चात्‌ उन्हें कविशिक्षा में सम्मिलित कर लिया गया।
पंजाबी • उत्तर प्रदेश  • राजस्थानी • मुगलई -पहाड़ी • बिहारी  • बंगाली • कश्मीरी
केरल • तमिल  • आंध्र प्रदेश • कर्नाटक  • हैदराबाद
उड़ीसा •  छत्तीसगढ़  • आदिवासी-झारखंड, उड़ीसा 
सिक्किम • असमिया  • त्रिपुरी • नागा
गोआ • गुजराती • मराठी  • मालवानी/कोंकणी • पारसी
इंडो-चाइनीज • फास्ट-फूड · नेपाली • महाद्वीपीय खाना
मिठाइयां एवं डेजर्ट
मजबूर 1974 में बनी हिन्दी भाषा की फिल्म है। जिसमें मुख्य भूमिका में अमिताभ बच्चन हैं तथा सह भूमिका में शिव कुमार हैं।
निर्देशांक: 25°06′N 85°54′E / 25.10°N 85.90°E / 25.10; 85.90
तेतरहाट रायगढ-चौक, लखीसराय, बिहार स्थित एक गाँव है।
तुलना का अर्थ एक-सामान बताना है।
साभ्यता की पहचान इसी में है कि हम सभी बूढ़े लोगों की तुलना अपने माता-पिता से करके उन्हें वैसा ही आदर दें।
मुक्त निर्दॆशिका परियोजना, जिसे dmoz नेटस्केप द्वारा अपनाई गयीं वेबसाइटों की, एक बहुभाषीय मुक्त विषय वस्तु वेब निर्देशिका है। इसका निर्माण और अनुरक्षण स्वयंसेवक सम्पादकों के एक अवास्तविक समाज द्वारा किया जाता है।
ODP साइटों को सूचीबद्ध करने हेतु, उत्तराधिकारिक व्यष्टिविज्ञान योजना का प्रयोग करता है। समान विषयों पर सूची प्रविष्टियों को, वर्गों/श्रेणियों में रखा गया है, जिनमें उप वर्ग/श्रेणियाँ भी सम्मिलित हो सकतीं हैं।

साँचा:नेटस्केपसाँचा:टाइम वार्नर
गॊर्लगुट्ट में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
अमेरिकी क्रान्ति से आशय अठ्ठारहवीं शताब्दी के उत्तरार्ध में घटित घटनाओं से है जिसमें तेरह कालोनियाँ ब्रितानी साम्राज्य से आजाद होकर संयुक्त राज्य अमेरिका के नाम से एक देश बना। इस क्रान्ति में सन 1775 एवं 1783 के बीच तेरह कालोनियाँ मिलकर ब्रितानी साम्राज्य के साथ सशस्त्र संग्राम में शामिल हुईं। इस संग्राम को 'क्रान्तिकारी युद्ध' या 'अमेरिका का स्वतन्त्रता संग्राम' कहते हैं।
इस क्रान्ति के फलस्वरूप सन 1776 में अमेरिका के स्वतन्त्रता की घोषणा की गयी एवं अन्ततः सन 1781 के अक्टूबर माह में युद्ध के मैदान में क्रान्तिकारियों की विजय हुई।
अमरीकी क्रान्ति 1775 से 1783 के दौरान जनरल जार्ज वाशिंगटन द्वारा अमरीकी सेना का नेतृत्व करते हुए की गयी थी। वाशिंगटन ने अमरीकन उपनिवेशों को एकीकृत करके संयुक्त राज्य अमरीका का वर्तमान स्वरूप प्रदान किया। बाद में उन्हें 1789 में अमरीका का पहला राष्ट्रपति चुना गया। 14 दिसम्बर 1799 को वाशिंगटन की मृत्यु हो गयी। उन्हें वर्तमान अमरीका का राष्ट्र-निर्माता कहा जाता है। आज भी अमरीका में उनके ही नाम पर वाशिंगटन शहर है।
मुख्यत: अमरीकी क्रान्ति सामाजिक, राजनीतिक व सैनिक क्रान्ति का मिला-जुला परिणाम था।
 पर्वत  मैदान द्वीप
आनातोलिया आज के तुर्की, खासकर इसके मध्य भाग को कहते हैं। इसका पूर्वी भाग ऐतिहासिक रूप से अर्मेनिया तथा कुर्दिस्तान का अंग रहा है। यह ईलाका एशिया माइनर के नाम से भी जाना जाता हैं। सामान्य रूप से माना जाता है कि काला सागर के दक्षिण का भूभाग अनातोलिया है।
जनसांख्यिकीय लाभांश अथवा जनांकिकीय लाभ अर्थव्यवस्था में मानव संसाधन के सकारात्मक और सतत विकास को दर्शाता है। यह जनसंख्या ढाँचे में बढ़ती युवा एवं कार्यशील जनसंख्या तथा घटते आश्रितता अनुपात के परिणामस्वरूप उत्पादन में बड़ी मात्रा के सृजन को प्रदर्शित करता है। इस स्थिति में जनसंख्या पिरैमिड उल्टा बनेगा अर्थात इसमें कम जनसंख्या आधार से ऊपर को बड़ी जनसंख्या की ओर बढ़ते हैं।
Demographic Dividend
Youth Bulge: A Demographic Dividend or a Demographic Bomb in Developing Countries?
निर्देशांक: 25°55′39″N 91°44′47″E / 25.9273814°N 91.746522°E / 25.9273814; 91.746522
नोंगखाईलेम वन्य जीवन अभयारण्य मेघालय राज्य के री भोई जिले में लाईलाड ग्राम के निकट स्थित एक अभयारण्य है। यह पूर्वोत्तर भारत के सबसे सुन्दर एवं लोकप्रिय अभयारण्यों में से एक है। इसका विस्तार 29 किमी के क्षेत्र में है और यह यहां के पर्यटक गंतव्यों में अत्यन्त प्रसिद्ध स्थान है। यहां के वन्य जीवन में विविध प्रकार के पशु एवं पक्षी हैं जिनमें स्तनधारियों, एवियन, कृंतक, सरीसृप और कई अन्य प्रजातियां दिखाई देती हैं। वन्य जीवन के अलावा यहां का वन प्रदेश हरियाली एवं पादपों की ढेरों प्रजातियों से भी परिपूर्ण है। क्षेत्र के सबसे नीचे भूभाग लाइलाड ग्राम के निकट हैं जो सागर सतह से मात्र 200 मी पर स्थित हैं जबकि सबसे ऊंचे भाग पूर्वी एवं दक्षिणी हैं जिनकी अधिकतम ऊंचाई 950 मी तक भी है। इस क्षेत्र को 1981 मेंअभयारण्य घोषित किया गया था। 
नोंगखाईलेम अभयारण्य में मेघालय के वनों के बहुत से मानव से अछूते भाग भी हैं। इनमें से बहुत से भागों में जोंक आदि का बाहुल्य है। यहां बसने वाली ढेरों वन्य जीव प्रजातियों में से कुछ हैं रौयल बंगाल टाईगर, भारतीय सांड, हिमालयन काला भालू, क्लाउडेड लैपर्ड, आदि। इनके अलावा पक्षियों की भी बहुत सी रंगीन व शानदार प्रजातियां मिल जाती हैं जिनका निवास यहां के वनों की झाडियों व वृक्षों में है। इस तरह यह स्थान पक्षीदर्शियों के लिये भी वरदान है। इनमें से की प्रजातियां जैसे भूरी हौर्नबिल, मणिपुर बुश क्वैल, रूफ़स नेक्ड हार्नबिल, आदि हैं। बहुत से विदेशी प्रवासी पक्षी भी दूर क्षेत्रों या देशों से इस अभयारण्य में आते हैं। कीड़े और मकड़ियों की भी प्रजातियां यहां आम हैं। 
यह अभ्यारण्य प्रकृति की भव्यता के दर्शन करने का अनोखा स्थान है। इस अभयारण्य के भ्रमण करने का सर्वोत्तम समय है मार्च-अप्रैल के माह, क्योंकि इस अवधि में प्रवासी पक्षियों की ढेरों प्रजातियां यहां की शोभा बढाती हैं। यहां न केवल देश से वरन विदेशों से भी वन्य जीवन प्रेमियों का आगमन होता है। अभयारण्य में प्रवेश पूर्व नोंगपोह कार्यालय से वन रेंज अधिकारी से अनुमति लेनी होती है। अभयारण्य का स्थान एवं स्थिति आवाजाही की दृष्टि से सुलभ है एवं निकटवर्ती कस्बों या शिलांग आदि से सडक मार्ग द्वारा सुगम है।
यह तहसील महोबा जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 118 गांव हैं।
जादू एक टेलीविजन धारावाहिक था जो स्टार उत्सव पर प्रसारित किया जाता था।
यह पित्‍त रंगनें का कार्य करता है। रक्‍त की लाली, त्‍वचा का रंग, आंखों की पुतलियों का रंग रंगनें का कार्य करनें से इसे रंजक पित्‍त कहते हैं। यह यकृत और प्‍लीहा में रहकर रक्‍त का र्निमाण करता है।
अरुणोदय सिंह एक भारतीय फिल्म अभिनेता हैं। यह 2009 में बनी एक बॉलीवुड फिल्म सिकंदर से अपने अभिनय की शुरुआत की।
सगूना, नैनीताल तहसील में भारत के उत्तराखण्ड राज्य के अन्तर्गत कुमाऊँ मण्डल के नैनीताल जिले का एक गाँव है।
प्रकाश एक विद्युतचुम्बकीय विकिरण है, जिसकी तरंगदैर्ध्य दृश्य सीमा के भीतर होती है। तकनीकी या वैज्ञानिक संदर्भ में किसी भी तरंगदैर्घ्य के विकिरण को प्रकाश कहते हैं। प्रकाश का मूल कण फ़ोटान होता है। प्रकाश की तीन प्रमुख विमायें निम्नवत है।
क्यूबन पेसो क्यूबा की क्यूबन कन्वर्टेबल पेसो के अलावा दूसरी आधिकारिक मुद्रा है। इसे सौ सेंटावोस से समविभाजित किया जाता है। डॉलर्स को कभी पेसो कहा जाता है और क्यूबन कन्वर्टेबल पेसो को डालर कहा जाता है, जिससे भ्रम की स्थिति निर्मित होती है। क्यूबन राज्य कर्मचारियों को उनके मेहनताने का कुछ हिस्सा क्यूबन कन्वर्टेबल पेसो में तो बाकी हिस्सा सामान्य पेसों में दिया जाता है। जिन दुकानों में फल-सब्जी की बिक्री होती है, वहां सामान्य पेसो को, वहीं अन्य जगहों पर क्यूबन कन्वर्टेबल पेसो को स्वीकार किया जाता है।
आसमानी प्रत्यक्ष स्पॅक्ट्रम के नीला एवं हरा रंग के बीच में, लगभग 585 - 620 nm के तरंग दैर्घ्य में मिलता है। subtractive में यह प्राथमिक रंग माना जाता है। इसे सायन भी उच्चारित किया जाता है।

दांए में गहरा हल्का समुद्री हरा रंग दर्शित है। 
दांए में गहरा क्यान वेब रंग दर्शित है।

यह इसी नाम के खनिज के नाम पर नामित है।
यह रंग रंबिन पक्षी के अण्डे के रंग का होता है।

कुछ अण्डे हल्के रंग के भी होते हैं।
टीयल रंग 
कलहंस, जिसे अँग्रेजी़ में टीयल या टीयल ग्रीन भी कहा जाता है, मध्यम से गहरे हरे-नीले की ओर होता है, जिसमें निम्न संतृप्ति होती है। निकटवर्ती गह्रा क्यान। इस रंग को अपना नाम, कलहंस पक्षी की आँख के किनारेके गोले के रंग से मिला। 



यह नाम इसी नाम के रत्न पर पङा है। इसका अँग्रेजी़ नाम टर्कॉयज़ फ्रेंच भाषा में तुर्की के नाम पर पडा़ है।
दन्तचिकित्सा के क्षेत्र में विश्व भर में अनेकों उपाधियाँ प्रदान की जातीं हैं, जैसे
गाम्नांगटार नेपाल के पूर्वांचल विकास क्षेत्र के सगरमाथा अंचल, ओखलढुंगा जिला में स्थित गाँव विकास समिति है।
सिद्धान्तदर्पण भारत के महान ज्योतिषी चंद्रशेखरसिंह सामंत द्वारा रचित ज्योतिष ग्रंथ है। यह संस्कृत में है और काव्य रूप में रचित है। श्री सामन्त का सम्पूर्ण शोध इस महान ग्रंथ में अंकित है। यह अपने पूर्ववर्ती ग्रंथों सूर्यसिद्धान्त तथा सिद्धान्तशिरोमणि का विकसित रूप है।
यह ग्रंथ सन् 1899 में कोलकाता प्रेस से देवनागरी लिपि में प्रकाशित हुआ। इस कार्य के लिये योगेश चंद्र राय तथा अठमलिक एवं मयूरभंज के राजाओं से आर्थिक सहायता मिली। प्रोफेसर योगेश चंद्र राय ने इस पुस्तक के लगभग 56 पृष्ठों का अंग्रेजी अनुवाद ने किया था जिसके कारण विश्व को इस ग्रन्थ में छिपी ज्ञान-सम्पदा का पता चला।
चौकीघाटा-मोटाढाक, यमकेश्वर तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
निर्देशांक: 25°36′40″N 85°08′38″E / 25.611°N 85.144°E / 25.611; 85.144

छोटकी-केवई दनियावान, पटना, बिहार स्थित एक गाँव है।
प्रतिद्वंद्वी 1972 में बनी हिन्दी भाषा की फिल्म है।
बादशाही आंटि •कैलास चौधुरीर पाथर •शेयाल देवता रहस्य •गंगटोक गंडगोल •सोनार केल्ला •बाक्स रहस्य  •कैलासे केलेंकारी •समाद्दारेर चाबि •रॉयल बंगाल रहस्य •घुरघुटियार घटना •जॉय बाबा फेलुनाथ •बोम्बाइयेर बोम्बेटे •गोँसाइपुर सरगरम •गोरस्थाने साबधान •छिन्नमस्तार अभिशाप •हत्यापुरी •गोलकधाम रहस्य •जोतो कांड काठमांडुते •नेपोलियनेर चिठि •टिनटोरेटोर जीशु •अम्बर सेन अन्तर्धान रहस्य •जाहांगीरेर स्वर्णमुद्रा •एबार कांड केदारनाथे •बोसपुकुरे खुनखारापि •दार्जीलिंग जमजमाट •अप्सरा थियेटरेर मामला •भूस्वर्ग भयंकर •शकुन्तलार कण्ठहार •लंडने फेलुदा •गोलापी मुक्ता रहस्य •डॉ. मुनसीर डायरी •नयन रहस्य •रॉबर्टसनेर रूबी •इन्द्रजाल रहस्य •फेलुदा •फेलुदा वन फेलुदा टू •डबल फेलुदा •फेलुदा प्लस फेलुदा •प्रोफ़ेसर शंकु •
प्राइमाक्वीन एक कार्बनिक यौगिक है।
लनोव शताब्दी स्पेशल  भारतीय रेल की एक शताब्दी एक्स्प्रेस ट्रेन है। यह नई दिल्ली रेलवे स्टेशन से आरंभ होती है। यहां से यह 03:20PM बजे छूटती है। यह सप्ताह में रविवार, सोमवार, बुधवार, गुरुवार, शुक्रवार, शनिवार दिन चलती है। यह लखनऊ रेलवे स्टेशन पर 10:50PM बजे पहुंचती है। इसकी यात्रा अवधि 7 घंटे 30 मिनट है।
खगोलशास्त्र एवं खगोलभौतिकी अन्तरविश्वविद्यालय केन्द्र अथवा आयुका एक स्वायत्त संस्थान है जिसकी स्थापना विश्वविद्यालय अनुदान आयोग द्वारा सन 1992 में की गई थी। इसकी स्थापना खगोल शास्त्र एवं खगोल भौतिक विज्ञान के क्षेत्र में अनुसन्धान को बढ़ावा देने के लिए की गई है। इसका कैम्पस पुणे विश्वविद्यालय परिसर के अन्दर स्थित है। गिरवाली में आयुका की एक वेधशाला भी है। डॉ॰ जयन्त विष्णु नार्लीकर इसके स्थापक सदस्यों में से एक हैं।
ऐन इन्सिग्निफिकैण्ट मैन खुशबू रांका और विनय शुक्ला द्वारा निर्देशित हिंदी/अंग्रेजी भाषा की एक भारतीय सामाजिक-राजनीतिक वृत्तचित्र है। नवंबर 2017 में भारत में इस वृत्तचित्र को प्रदर्शित किया गया। आनंद गाँधी, खुशबू रांका और विनय शुक्ला के साथ, इसके सह-निर्माता हैं। यह वृत्तचित्र भारत में भ्रष्टाचार विरोधी आंदोलन के उभार के साथ आम आदमी पार्टी के गठित होने और सत्ता में आने की प्रक्रिया को दर्शाता है।
जीवों के उपर रसायनों के प्रतिकूल प्रभावों के अध्ययन से सम्बन्धित विधा को विषविज्ञान कहते हैं। इसमें विषाक्तता के लक्षणों, प्रक्रिया, चिकित्सा, एवं जाँच आदि का अध्ययन किया जाता है।
राल्लकॊत्तूरु में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
फ़ाउस्ट जर्मनी के महान कवि योहान वुल्फगांग फान गेटे द्वारा रचित दुखान्त नाटक है। यह दो अंकों में है। इसे जर्मन साहित्य की महान कृति माना जाता है। यह गेटे की सर्वश्रेष्ठ कृति है। जर्मनी में मंचित होने पर इसे देखने वाल की संख्या सर्वाधिक है। गेटे ने इसके प्रथम अंक का आरम्भिक संस्करण सन् 1806 में पूरा किया था और दूसरा भाग 1932 में। इसी वर्ष उसकी मृत्यु भी हुई।
सेकेंड, संकेताक्षर में sec., समय की अंतर्राष्ट्रीय मानक इकाई है। अंतर्राष्ट्रीय मानक में समय की अन्य इकाइयाँ सेकेंड की ही व्युत्पन्न हैं। ये इकाइयाँ दस के गुणकों में होती हैं। एक मिलिसेकेंड सेकेंड का एक हज़ारवाँ भाग होता है और 'एक नैनोसेकेंड' सेकेंड का एक अरबवाँ भाग होता है। समय की अधिक प्रयुक्त गैर अंतर्राष्ट्रीय मानक इकाइयाँ जैसे घंटा और मिनट भी सेकेंड पर ही आधारित हैं। मिनट]], यह परिभाषा सीज़ियम परमाणु की विराम अवस्था में शून्य कैल्विन पर बनाई गयी है। विराम या आधार अवस्था शून्य चुम्बकीय क्षेत्र में परिभाषित है।
सैकण्ड का अन्तर्राष्ट्रीय मानक चिन्ह है s .
1 अन्तर्राष्ट्रीय सैकण्ड बराबर है:
अनुवाद हेतु सामग्री यहाँ उपलब्ध है। }}", Metrologia 38 509-529, p. 515. -->
नईदुनिया नईदुनिया मिडिया लिमिटेड द्वारा संचालित एक दैनिक हिन्दी समाचार पत्र है। भारत की स्वतन्त्रता से कुछ दिन पूर्व 5 जून 1947 को इसकी स्थापना इन्दौर में हुई।
"नई दुनिया" का प्रकाशन इंदौर से 5 जून 1947 को कृष्णचन्द्र मुदकल तथा कृष्णकांत व्यास के सद्प्रयत्नों से आरम्भ हुआ। उस समय यह एक छोटा सा सायंकालीन दैनिक था। मध्यप्रदेश बनने के बाद `नई दुनिया' ने अपने रायपुर और जबलपुर संस्करण प्रारम्भ किये लेकिन वे 1971 में बन्द कर दिये गए। हालांकि बाद में छत्तीसगढ़ अलग राज्य बनने के बाद नई दुनिया का रायपुर और बिलासपुर संस्करण का प्रकाशन आरंभ हुआ।
`नई दुनिया' की भव्य साज-सज्जा, सरल भाषा, उत्कृष्ट सम्पादकीय तथा ताजा समाचारों ने उसे न केवल मध्यप्रदेश का सर्वाधिक प्रसारित पत्र बना दिया बल्कि उसे देश के श्रेष्ठ हिन्दी दैनिकों की श्रेणी में बिठा दिया है। इसके प्रधान सम्पादक राहुल बारपुते ने पत्रकारिता के श्रेष्ठ आदर्श, मानदण्ड स्थापित किये। इसके अलावा स्व राजेंद्र माथुर, प्रभाष जोशी जैसे देश के नामचीन पत्रकारों ने भी नई दुनिया से अपनी पहचान बनाई। मध्यप्रदेश में अनेक साहित्यकार, लेखक, कवि इस पत्र के साथ जुड़े हुए हैं। भारतीय भाषाओं के बड़े समाचार पत्रों में उत्कृष्ट छपाई के लिए कई पुरस्कार `नई दुनिया' को मिले हैं। देश के हिन्दी दैनिक समाचार-पत्रों में `नई दुनिया' ने सर्व प्रथम आफसेट मुद्रण पद्धति अपनाई। राजेन्द्र माथुर भी इसके प्रधान सम्पादक रहे हैं।
 अमर उजाला · आज · दैनिक जागरण · दैनिक भास्कर · नवभारत · नवभारत टाइम्स · पंजाब केसरी · राजस्थान पत्रिका · संजीवनी टुडे · हिन्दुस्तान · जनसत्ता · आर्यावर्त · सन्मार्ग · स्वदेश